钦定古今图书集成/明伦汇编/氏族典/第260卷 > 王早
## 钦定古今图书集成/明伦汇编/氏族典/第260卷 > 王早

按《魏书王早传》：“早，勃海南皮人也。明阴阳九官及兵
法，尢善风角。太宗时，丧乱之后，多相杀害。有人诣早
求问胜术，早为设法，令各无咎，由是州里称之。早尝
与客清晨立于门内，遇有卒风振树，早语客曰：‘依法
当有千里外急使。日中将有两匹马，一白一赤，从西
南来，至即取我，逼我不听，与妻子别。语讫，便入，召家’”
人邻里辞别。语讫，浴带书囊，日中出门候使。如期，果
有二马，一白一赤，从凉州而至。即促早上马，遂诣行
宫。时世祖围凉州未拔，故许彦荐之。早，彦师也。及至，
诏问何时当得此城？早对曰：“陛下但移据西北角，三
日内必克。”世祖从之，如期而克。舆驾还都，时久不雨，
世祖问早曰：“何时当雨？”早曰：“今日申时必大雨”，比至
未时，犹无片云。世祖召早诘之，早曰：“愿更少时。”至申
时，云气四合，遂大雨滂沲。世祖甚善之。而早苦以疾
辞，乞归乡里，诏许之，遂终于家。或言许彦以其术胜，
恐终妨己，故谲令归耳。